Diari Oficial de la Generalitat Valenciana


Sumari del DOGV 6443, del 21-01-2011 (2010/13917)

Notificació de la sentència dictada en el judici d'execució hipotecària número 538/2007.
----------------------------------------------------------------------------------------

### Dades del document

Número de DOGV
:   6443

Data del DOGV
:   21-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13703


Organisme emissor
:   Jutjat de Primera Instància Número 2 d'Alzira

Tipus de document
:   Edicte

Notificació de la sentència dictada en el judici d'execució hipotecària número 538/2007. [2010/13315]  
Assumpte civil 000538/2007  
José Ignacio Suso López, secretari del Jutjat de Primera Instància número 2, certifique que en les actuacions esmentades s'ha dictat la resolució que copiada en la part que interessa diu així:  
«Interlocutòria número 495/2008  
Jutge que la dicta: José Luis Fenellos Puigcerver.  
Lloc: Alzira (València).  
Data: 19 de novembre de 2008.  
Antecedents de fet  
Primer. El procurador José Manuel García Sevilla, actuant en nom i representació de Caixa d'Estalvis del Mediterrani (CAM), ha formulat una demanda d'execució d'hipoteca immobiliària contra Nuta Soare i Calin Bratu, on s'exposava: Que per l'escriptura pública atorgada davant del notari d'Alzira (València) Enrique Sifre Corts, amb data 16 de maig de 2006 i número 1273 de protocol, la seua representada i els deutors esmentats van concertar un contracte en què el deute es garantia mitjançant la garantia hipotecària de la següent finca:  
Urbana. Casa composta de tres plantes: la planta baixa distribuïda en menjador, cuina, zona d'estar i un petit lavabo al pati; la planta primera alta en dos dormitoris i terrassa posterior; i la segona planta alta com a cambra, amb una dependència a la façana; té una superfície construïda de 122,24 m² i útil de 118,64 m². Situada a Alzira, carrer de Blasco, número 5, illa 42. Inscrita al Registre de la Propietat d'Alzira, tom 2253, llibre 888, foli 153, finca registral 8222.  
Segon. S'adjuntava a la demanda primera una còpia de l'escriptura a la qual s'ha fet menció. En aquesta escriptura s'assenyalava com a domicili a efectes de notificació i requeriment el del domicili siti a Alzira, carrer de Blasco, número 7, planta baixa, i es fixava, com a preu de la finca hipotecada a efectes de subhasta, el de 151.999,50 euros.  
Part dispositiva  
1. S'adjudica a l'executant Caixa d'Estalvis del Mediterrani (CAM) la finca la descripció registral de la qual consta en el primer antecedent de fet d'aquesta resolució.  
2. El preu d'adjudicació no cobreix el deute per principal; per això no s'ha practicat la taxació de costes ni la liquidació d'interessos i no hi ha cap sobrant.  
3. Una vegada consignada la totalitat del preu, si pertoca, faciliteu a l'adjudicatari una testimoniança d'aquesta resolució amb la indicació que les quantitats degudes van resultar superiors al preu d'adjudicació, perquè li valga de títol i liquidació de l'impost de transmissions patrimonials i actes jurídics documentats.  
Ho disposa i firma el jutge. En done fe.  
Firma del jutge. Firma del secretari.»  
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i, si escau, en el Diari Oficial de la Comunitat Valenciana per a portar a efecte la diligència de notificació a la part demandada.  
Alzira, 4 de novembre de 2010.- El secretari judicial: José Ignacio Suso López.